মানববন্ধন চলাকালে বক্তরা বলেন, আকবর হোসেন রাজা এলাকায় শিক্ষা বিস্তারে মইয়ারচর আদর্শ উচ্চ বিদ্যালয় প্রতিষ্ঠায় দীর্ঘ দিন থেকে কাজ করছেন। একই গ্রামের চিহ্নিত মামলাবাজ তইয়ব আলী একের পর এক মিথ্যা মামলা দিয়ে বিদ্যালয়ের অগ্রযাত্রাকে পিছিয়ে দিচ্ছিলো। সর্বশেষ তার দায়ের করা অন্তত ১০ টি মামলার রায় বিদ্যালয়ের পক্ষে আসে। এরপর সরকারি উদ্যোগে ঐ বিদ্যালয়ে ভবন নির্মাণ হয়েছে। বিদ্যালয়ের মামলায় পরাজিত হয়ে আকবর হোসেন রাজার বাড়ির ভুমি নিয়ে ষড়যন্ত্রে মেতে উঠে মামলাবাজ তইয়ব আলী। একইভাবে গত ২৬ অক্টোবর সরকারি অর্থায়নে বাড়ির রাস্তা পাকাকরণের কাজ শুরু হলে তইয়ব আলীর সন্ত্রাসীপুত্র মাছুম ও তার সহযোগীরা অতর্কিত হামলা চালিয়ে আকবর হোসেন রাজাসহ তার অপর দুই ভাই সাহেদ আহমদ ও খালেদ আহমদকে গুরুতর আহত করে। এরমধ্যে সাহেদ আহমদের শারীরিক অবস্থা এখনো সংকটাপন্ন। বক্তারা অনতি বিলম্বে শিক্ষক পরিবারের এই তিন সদস্যকে এক সাথে হত্যার চেষ্টাকারীদের অনতি বিলম্বে আইনের আওতায় এনে দৃষ্টান্তমুলক শাস্তির দাবি জানান।